CELEX: 32022D0252
Language: lt
Date: 2022-02-21 00:00:00
Title: Komisijos įgyvendinimo sprendimas (ES) 2022/252 2022 m. vasario 21 d. kuriuo iš dalies keičiant Įgyvendinimo sprendimą (ES) 2020/1167 nustatomi bandymo reikalavimai, taikytini 48 voltų našiajam varikliui-generatoriui su 48 voltų/12 voltų DC/DC keitikliu, integruotam į pavarų dėžės korpusą (Tekstas svarbus EEE)

2022 2 22   
               
               
                  LT
               
               
                  Europos Sąjungos oficialusis leidinys
               
               
                  L 41/33
               
            
         KOMISIJOS ĮGYVENDINIMO SPRENDIMAS (ES) 2022/252
         2022 m. vasario 21 d.
         kuriuo iš dalies keičiant Įgyvendinimo sprendimą (ES) 2020/1167 nustatomi bandymo reikalavimai, taikytini 48 voltų našiajam varikliui-generatoriui su 48 voltų/12 voltų DC/DC keitikliu, integruotam į pavarų dėžės korpusą
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. balandžio 17 d. Europos Parlamento ir Tarybos reglamentą (ES) 2019/631, kuriuo nustatomos naujų lengvųjų automobilių ir naujų lengvųjų komercinių transporto priemonių išmetamo CO2 normos ir kuriuo panaikinami reglamentai (EB) Nr. 443/2009 ir (ES) Nr. 510/2011 (1), ypač į jo 11 straipsnio 4 dalį,
         kadangi:
         
                     (1)
                  
                  
                     2021 m. gegužės 24 d. tiekėjas „ZF Friedrichshafen AG“ (toliau – pareiškėjas) pateikė paraišką patvirtinti technologiją, naudojamą 48 voltų našiajame variklyje-generatoriuje su 48 voltų/12 voltų DC/DC keitikliu, skirtame naudoti tam tikruose iš vidaus įkraunamuose hibridiniuose elektriniuose lengvuosiuose automobiliuose ir lengvosiose komercinėse transporto priemonėse (NOVC-HEV), kaip naujovišką technologiją;
                  
               
                     (2)
                  
                  
                     pareiškėjo nurodyta 48 voltų našiųjų variklių-generatorių su 48 voltų/12 voltų DC/DC keitikliu, skirtų naudoti to paties tipo NOVC-HEV transporto priemonėse, technologija Komisijos įgyvendinimo sprendimu (ES) 2020/1167 (2) yra patvirtinta kaip naujoviška technologija pagal Reglamentą (ES) 2019/631;
                  
               
                     (3)
                  
                  
                     pareiškėjo paraiškoje nurodyta technologija yra variklis-generatorius, tiesiogiai sujungtas su pavarų dėžės įėjimo velenu, t. y. integruotas starteris-generatorius, leidžiantis sumažinti mechaninius nuostolius, atsirandančius tarp pavaros šaltinio ir generatoriaus. Jis veikia tik vidaus degimo variklio sūkių skaičiaus intervale;
                  
               
                     (4)
                  
                  
                     nustatyta, kad pareiškėjo nurodyta technologija užtikrina aukštą našumo lygį ir turėtų būti laikoma užtikrinančia tokias pačias funkcijas, kokios patvirtintos Įgyvendinimo sprendimu (ES) 2020/1167. Todėl ji turėtų būti laikoma naujoviška technologija, kuriai gali būti taikomas ekologinės naujovės kodas 32;
                  
               
                     (5)
                  
                  
                     taikytina Įgyvendinimo sprendime (ES) 2020/1167 nustatyta bandymo metodika, išskyrus sukimosi dažnius ir veikimo taškų dažnius, naudojamus variklio-generatoriaus našumui matuoti, – juos reikia pritaikyti atsižvelgiant į konkrečias technines pareiškėjo nurodytos technologijos charakteristikas;
                  
               
                     (6)
                  
                  
                     todėl Įgyvendinimo sprendimo (ES) 2020/1167 priede nustatyta bandymo metodika turėtų būti atitinkamai iš dalies pakeista,
                  
               PRIĖMĖ ŠĮ SPRENDIMĄ:
         
            1 straipsnis
            Įgyvendinimo sprendimo (ES) 2020/1167 priedas iš dalies keičiamas pagal šio sprendimo priedą.
         
         
            2 straipsnis
            Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. vasario 21 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 111, 2019 4 25, p. 13.
         
            (2)  2020 m. rugpjūčio 6 d. Komisijos įgyvendinimo sprendimas (ES) 2020/1167 dėl technologijos, naudojamos 48 voltų našiajame variklyje-generatoriuje su 48 voltų/12 voltų DC/DC keitikliu, skirtame naudoti įprastiniais degimo varikliais varomuose ir tam tikruose hibridiniuose elektriniuose lengvuosiuose automobiliuose ir lengvosiose komercinėse transporto priemonėse, patvirtinimo kaip naujoviškos technologijos pagal Europos Parlamento ir Tarybos reglamentą (ES) 2019/631 (OL L 258, 2020 8 7, p. 15).
      
      
         
            PRIEDAS
            Įgyvendinimo sprendimo (ES) 2020/1167 priedas iš dalies keičiamas taip:
            
                        1)
                     
                     
                        2.1 punktas iš dalies keičiamas taip:
                        
                                    a)
                                 
                                 
                                    antra ir trečia pastraipos pakeičiamos taip:
                                    „Gamintojas tipo patvirtinimo institucijai pateikia įrodymus, kad 48 V variklio-generatoriaus dažniai yra tie patys arba lygiaverčiai nustatytiesiems 1 arba 1a lentelėje.
                                    48 V variklio-generatoriaus našumas nustatomas remiantis matavimais kiekviename iš 1 arba 1a lentelėje nurodytų veikimo taškų.“
                                 
                              
                                    b)
                                 
                                 
                                    įterpiama ši penkta pastraipa:
                                    „Jeigu variklis-generatorius įrengiamas 1 straipsnio a punkto ii papunkčio reikalavimus atitinkančiuose lengvuosiuose automobiliuose arba lengvosiose komercinėse transporto priemonėse ir yra tiesiogiai sujungtas su pavarų dėžės įėjimo velenu, t. y. kaip integruotas starteris-generatorius, sukimosi dažniai ir veikimo taškų dažniai nustatomi pagal 1a lentelę.“
                                 
                              
                                    c)
                                 
                                 
                                    po 1 lentelės įterpiama ši 1a lentelė:
                                    
                                       „1a lentelė
                                    
                                    
                                       Veikimo taškai
                                    
                                    
                                                Veikimo taškas
                                                i
                                             
                                             
                                                Matavimo trukmė
                                                [s]
                                             
                                             
                                                Sukimosi dažnis
                                                ni [min-1]
                                             
                                             
                                                Veikimo taškų dažnis
                                                hi
                                                
                                             
                                          
                                                1 
                                             
                                             
                                                1 200 
                                             
                                             
                                                950 
                                             
                                             
                                                0,30 
                                             
                                          
                                                2 
                                             
                                             
                                                1 200 
                                             
                                             
                                                1 250 
                                             
                                             
                                                0,50 
                                             
                                          
                                                3 
                                             
                                             
                                                600 
                                             
                                             
                                                1 550 
                                             
                                             
                                                0,16 
                                             
                                          
                                                4 
                                             
                                             
                                                300 
                                             
                                             
                                                1 850 
                                             
                                             
                                                0,04 “